****

**ŠIAULIŲ RAJONO SAVIVALDYBĖS TARYBA**

**SPRENDIMAS**

**DĖL ATLYGINIMO DYDŽIO UŽ ŠIAULIŲ RAJONO SAVIVALDYBĖS FORMALŲJĮ ŠVIETIMĄ PAPILDANČIO UGDYMO IR NEFORMALIOJO ŠVIETIMO MOKYKLOSE TEIKIAMŲ UGDYMO PASLAUGŲ NUSTATYMO**

2022 m. rugsėjo 6 d. Nr. T-320

Šiauliai

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 70 straipsnio 9 dalimi, Šiaulių rajono savivaldybės taryba nusprendžia:

1. Nustatyti atlyginimo dydį per mėnesį už Šiaulių rajono savivaldybės formalųjį švietimą papildančio ugdymo ir neformaliojo švietimo mokyklose teikiamas ugdymo paslaugas:

1.1. Šiaulių r. Kuršėnų meno mokykloje pagal pridedamą priedą;

1.2. Šiaulių r. Kuršėnų sporto mokykloje – 2,00 Eur;

1.3. Šiaulių r. Kuršėnų kūrybos namuose – 1,00 Eur.

2. Nustatyti, kad atlyginimo dydis už Šiaulių rajono savivaldybės formalųjį švietimą papildančio ugdymo ir neformaliojo švietimo mokyklose teikiamas ugdymo paslaugas mažinamas 50 procentų, pateikus raštišką prašymą ir tai patvirtinančius dokumentus, jeigu:

2.1. vaikas (vaikai) turi tik vieną iš tėvų (vienas iš tėvų miręs, apribota tėvų valdžia, dingęs be žinios, atlieka bausmę įkalinimo įstaigoje, vaikui nenustatyta ir nepripažinta tėvystė);

2.2. vaikas auga gausioje šeimoje;

2.3. vaikas auga studentų ar mokinių šeimoje, kurioje vienas iš tėvų mokosi mokymo įstaigos dieniniame skyriuje.

3. Nustatyti, kad atlyginimo dydis už Šiaulių rajono savivaldybės formalųjį švietimą papildančio ugdymo ir neformaliojo švietimo mokyklose teikiamas ugdymo paslaugas nemokamas, jeigu:

3.1. šeima gauna socialinę pašalpą, pateikus raštišką prašymą ir tai patvirtinančius dokumentus;

3.2. įstaiga uždaroma dėl karantino ir (ar) privalomai sustabdžius ugdymo procesą švietimo įstaigose;

3.3. įstaigą lanko Šiaulių rajono savivaldybės teritorijoje gyvenantis ir turintis laikiną leidimą gyventi Lietuvos Respublikoje dėl humanitarinių priežasčių Ukrainos piliečių vaikas.

4. Pavesti Šiaulių rajono savivaldybės administracijos direktoriui tvirtinti Šiaulių rajono savivaldybės formalųjį švietimą papildančio ugdymo ir neformaliojo švietimo mokyklose teikiamų ugdymo paslaugų mokėjimo tvarkos aprašą.

5. Pripažinti netekusiu galios Šiaulių rajono savivaldybės tarybos 2013 m. kovo 28 d. sprendimą Nr. T-81 „Dėl mokesčio už Šiaulių rajono savivaldybės formalųjį švietimą papildančio ugdymo ir neformaliojo švietimo mokyklose teikiamų ugdymo paslaugų dydžio nustatymo“.

Šis sprendimas skelbiamas Teisės aktų registre ir gali būti skundžiamas Regionų apygardos administracinio teismo Šiaulių rūmams (Dvaro g. 80, Šiauliai) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Bezaras

Šiaulių rajono savivaldybės tarybos

2022 m. rugsėjo 6 d. sprendimo Nr. T-320

priedas

**ATLYGINIMO DYDis už šiaulių r. kuršėnų meno mokykloje TEIKIAMas UGDYMO PASLAUGas**

|  |  |
| --- | --- |
| **Ugdymo programa** | **Atlyginimo dydis už ugdymo paslaugas per mėnesį, Eur** |
| **Muzikinio ugdymo programos** |
| Neformaliojo ankstyvojo muzikinio ugdymo programa  | 10 |
| Pradinio muzikinio formalųjį švietimą papildančio ugdymo programa  | 12 |
| Pagrindinio muzikinio formalųjį švietimą papildančio ugdymo programa  | 12 |
| Neformaliojo išplėstinio muzikinio ugdymo programa  | 12 |
| Neformaliojo muzikos mėgėjų programa | 12 |
| Neformaliojo (suaugusiųjų) muzikinio ugdymo programa  | 16 |
| **Dailės ugdymo programos** |
| Pradinio dailės formalųjį švietimą papildančio ugdymo programa | 12 |
| Pagrindinio dailės formalųjį švietimą papildančio ugdymo programa  | 12 |
| Neformaliojo išplėstinio dailės ugdymo programa  | 12 |
| Neformaliojo (suaugusiųjų) dailės ugdymo programa  | 16 |
| **Teatrinio ugdymo programos** |
| Pradinio teatrinio formalųjį švietimą papildančio ugdymo programa | 15 |
| Pagrindinio teatrinio formalųjį švietimą papildančio ugdymo programa | 15 |
| **Dvi ugdymo programos** |
| Muzikinio ugdymo programos  | 18 |
| Dailės ir muzikinio ugdymo programos | 24 |
| Dailės ir teatrinio ugdymo programos | 27 |
| Muzikinio ir teatrinio ugdymo programos | 27 |

\_\_\_\_\_\_\_\_\_\_\_\_\_\_\_\_\_\_\_\_\_